Cardigan
Store norske leksikon,Geografi,Verdens geografi,Europa,Storbritannia og Nord-Irlands geografi
Cardigan er en bykommune i Ceredigion (tidligere Cardinganshire), Wales, nær munningen av elven Teifi. Cardigan har 4184 innbyggere i 2011. Et flertall av innbyggerne snakker walisisk.
Historie Byen vokste til på 1200-tallet i nærheten av et normannerslott og fikk byrettigheter i 1284. Cardigan var en lokal markedsby som også hadde en liten havn mot Irskesjøen, men etter hvert som Aberystwyth, 64 kilometer mot nordvest, vokste, minsket betydningen av Cardigan. Det er uansett en trivelig, om enn beskjeden turistby, med en gammel bro med særpregen arkitektur over Teifi. I nærheten av broen ligger borg- og klosterruinene fra keltisk og normannisk tid, ødelagt av Oliver Cromwells tropper. Les mer i Store norske leksikon Wales walisisk Storbritannia